Andorra

Andorra atau secara rasminya Prinsipaliti Andorra () adalah sebuah prinsipaliti kecil yang terletak di barat daya Eropah, di timur banjaran Pyrene dan bersempadan dengan Perancis dan Sepanyol. Ia merupakan negara keenam terkecil di Eropah dengan keluasan  dan anggaran jumlah penduduk 84,484 orang pada 2008. Ibu negaranya Andorra la Vella. Negara yang mewah ini terkenal dengan sektor pelancongannya dan status bebas cukai.

Sejarah 

Secara tradisinya, dikhabarkan bahawa Charlemagne telah memberi kemerdekaan kepada rakyat Andorra sebagai balasan kepada sumbangan rakyat kawasan tersebut yang berperang sehingga berjaya menumpaskan orang-orang Moor. Sebelum ini, hak memerintah Andorra dimiliki oleh Bupati Urgell dan kemudiannya bertukar kepada Uskup yang mentadbir Urgell. Pada 988, Borrell II, Bupati Urgell telah memberi Lembah Andorran kepada Keuskupan Urgell sebagai pertukaran sebidang tanah di Cerdanya. Sejak dari itu, Uskup Urgell yang berpengkalan di Seu D'Urgell memiliki Andorra.

Sebelum 1095, Andorra tidak memiliki sebarang perlindungan ketenteraan dan Uskup Urgell yang mengetahui akan perihal Bupati Urgell yang mahu menuntut semula haknya ke atas Lembah Andorra, dengan segera memohon perlindungan dan pertolongan daripada Lord Caboet. Pada 1095, Lord Caboet dan Uskup Urgell telah menandatangani perjanjian sumpah dimana, di dalam perjanjian tersebut, mereka berdua merupakan pemerintah berdaulat secara bersama Andorra. Arnalda, anak perempuan kepada Arnou dari Caboet berkahwin dengan Viscount Castellbò dan kedua-duanya memakai gelaran Viscount Castellbò and Cerdanya. Kemudian, anak perempuan mereka Ermessenda berkahwin pula dengan Roger Bernat II, Bupati Foix. Mereka memakai gelaran Roger Bernat II dan Emessenda I Count Foix, Viscount Castellbò and Cerdanya dan merupakan pemerintah bersama Andorra disamping Uskup Urgell.

Pada kurun Ke-11 Masihi, satu pertelingkahan telah memuncak diantara Bupati Urgell dan Bupati Foix. Pertelingkahan ini selesai pada 1278 dengan campurtangan Aragon dengan terementerainya perjanjian Paréage yang pertama dimana kedaulatan Andorra dikongsi bersama diantara dua pihak yang bertelagah iaitu Bupati Foix (kemudiannya memindahkan hak kekuasaannya kepada ketua kerajaan Perancis) dan Bupati Urgell.

Politik

Gegrafi

Kariah 

Andorra terdiri dari tujuh kariah:
 Andorra la Vella
 Canillo
 Encamp
 Escaldes-Engordany
 La Massana
 Ordino
 Sant Julià de Lòria

Geografi fizikal 

Disebabkan kedudukannya di timur banjaran Pyrene, Andorra terletak di kawasan tanah tinggi dengan ketinggan purata 1,996 meter. Lokasi tertingginya ialah Coma Pedrosa dengan ketinggian sebanyak 2,946 meter dari paras laut.

Nota

Rujukan 

 
Demokrasi liberal
Negara dan wilayah berbahasa Perancis
Negara dan wilayah berbahasa Sepanyol